
Narvas Linda 4 asuvate ruumide 
üüritasu kehtestamine (Osaühing VALNES-NV)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus taotlus Osaühingult VALNES-NV, registrikood 10227816, juhatuse liige Fjodor Sokolov, milles palutakse alandada üüritasu Narvas Linda 4 tn hoones asuvate 1. korruse ruumide nr 3, 11-15 eest, mida kasutatakse 30.06.2004 Äriruumi üürilepingu nr 1/421 alusel.

Ruumide üldpind

                               
60,9 m²

Arvestuslik üüritasu                   


3 918,90 krooni kuus

1m² maksumus




64,35 krooni kuus

Taotlust põhjendatakse sellega, et kui 01.06.2010 maksis OÜ VALNES-NV AS-le VANT ruumide üldpinnaga 34,5 m2 kasutamise eest allüürilepingu alusel 32,79 kr/m2. Pärast Linnavara- ja majandusametiga otselepingu sõlmimist moodustab ruumide 1 m2 üüritasu 64,35 krooni ja hooldustasu 3,32 kr.

Esimese korruse ruumid nr 11, 13-15 üldpinnaga 34,5 m² olid AS-le VANT kasutusse antud   1996. a enampakkumise korras kauplusena kasutamiseks ning soodusüüriga. AS VANT omakorda andis ruumid allüürilepingu alusel kasutusse OÜ-le VALNES-NV lukupoe avamiseks.  

Alates 01.01.2010 maksis AS VANT kasutatava pinna m2 eest  22,83 krooni ja hoolduse eest 6,25 krooni (kokku – 29,08 krooni /1m2).

2010. a mais teavitas AS Vant  Linnavara- ja majandusametit  Linda 4 hoones asuvate ruumide rendilepingu lõpetamisest  alates 01.06.2010. a.

Narva Linnavalitsuse linnavarakomisjoni otsuse alusel (protokoll nr 5) anti kaupluseruumid üldpinnaga 34,5 m2 määramata ajaks kasutusse OÜ-le VALNES-NV, registrikood 10227816, ning kehtestati üüritasu vastavalt üüritasu arvestuse metoodilisele juhendile linnavara kasutusse andmisel.

OÜ-ga VALNES-NV on sõlmitud 30.06.2004. a äriruumide üürileping nr 1/421 Narvas Linda 4 hoones asuvate esimese korruse ruumide nr 3 ja 12 üldpinnaga  26,4 m² kasutamiseks. Üüritasu on kehtestatud vastavalt üüritasu arvestuse metoodilisele juhendile.  

Kuni 01.06.2010 maksis OÜ VALNES-NV kahe lepingu järgi ruumide üldpinnaga 60,9 m²  kasutamise eest 2 715,55 krooni, mis tegi keskmiselt 44,59 krooni 1 m² eest.  

Praegu kehtiva lepingu järgi maksab OÜ VALNES-NV 64,35 krooni 1 m² eest kuus.

Osaühingu VALNES-NV taotlust arutati Narva Linnavalitsuse linnavarakomisjoni istungil 08.09.2010. a (protokoll nr 9) ning otsustati:
1. Kehtestada OÜ-le VALNES-NV, registrikood 10227816, üüritasu Narvas Linda tänav 4 hoones asuvate esimese korruse ruumide üldpinnaga 60,9 m2 kasutamise eest lähtudes arvestusest 45 krooni 1 m2 eest kuus. 

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord" punktidele 7.2, 7.2.7 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel. Antud juhul linna huvi seisneb töökohtade säilitamises ning tulu saamises linnavara kasutusse andmisest.

3. OTSUS

Kehtestada Osaühingule VALNES-NV, registrikood 10227816, üüritasu Narvas Linda tänav 4 hoones asuvate 1. korruse ruumide nr 3, 11-15 üldpinnaga 60,9 m2 kasutamise eest lähtudes arvestusest 45 krooni 1m2 eest kuus.

4. RAKENDUSSÄTTED

4.1 Narva Linnavalitsuse Linnavara- ja majandusametil teha korraldus teatavaks Osaühingule VALNES-NV.

4.2 Korraldus jõustub seadusega sätestatud korras.
4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

